CELEX: 32011R1385
Language: lt
Date: 2011-11-14 00:00:00
Title: 2011 m. lapkričio 14 d. Tarybos reglamentas (ES) Nr. 1385/2011 dėl žvejybos galimybių paskirstymo pagal Europos Sąjungos ir Bisau Gvinėjos protokolą, kuriuo nustatomos dabar galiojančiame abiejų šalių žuvininkystės sektoriaus partnerystės susitarime numatytos žvejybos galimybės ir finansinis įnašas

28.12.2011   
            
            
               LT
            
            
               Europos Sąjungos oficialusis leidinys
            
            
               L 344/34
            
         TARYBOS REGLAMENTAS (ES) Nr. 1385/2011
   2011 m. lapkričio 14 d.
   dėl žvejybos galimybių paskirstymo pagal Europos Sąjungos ir Bisau Gvinėjos protokolą, kuriuo nustatomos dabar galiojančiame abiejų šalių žuvininkystės sektoriaus partnerystės susitarime numatytos žvejybos galimybės ir finansinis įnašas
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               2008 m. kovo 17 d. Taryba priėmė Tarybos reglamentą (EB) Nr. 241/2008 dėl Europos bendrijos ir Bisau Gvinėjos Respublikos partnerystės žuvininkystės sektoriuje susitarimo (toliau – partnerystės susitarimas) sudarymo (1);
            
         
               (2)
            
            
               2011 m. birželio 15 d. buvo parafuotas naujasis partnerystės susitarimo protokolas (toliau – naujasis protokolas). Naujajame protokole ES laivams numatytos žvejybos galimybės vandenyse, į kuriuos Bisau Gvinėja turi suverenias teises arba kurie priklauso jos jurisdikcijai žuvininkystės srityje;
            
         
               (3)
            
            
               2011 m. lapkričio 14 d. Taryba priėmė Sprendimą Nr. 2011/885/ES (2) dėl naujojo rotokolo pasirašymo ir laikino taikymo;
            
         
               (4)
            
            
               reikėtų nustatyti žvejybos galimybių paskirstymo valstybėms narėms būdą naujojo protokolo taikymo laikotarpiu;
            
         
               (5)
            
            
               Remiantis 2008 m. rugsėjo 29 d. Tarybos reglamento (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse (3) 10 straipsnio 1 dalimi, jei paaiškėja, kad Sąjungai pagal susitarimą skirtos žvejybos galimybės nėra visiškai išnaudojamos, Komisija apie tai informuoja atitinkamas valstybes nares. Jei laikantis terminų, kuriuos nustato Taryba, atsakymas negaunamas, tai laikoma patvirtinimu, kad atitinkamos valstybės narės laivai nevisiškai išnaudoja savo žvejybos galimybes tuo laikotarpiu. Reikėtų nustatyti minėtus terminus;
            
         
               (6)
            
            
               kadangi ankstesnio protokolo galiojimas pasibaigė 2011 m. birželio 15 d., reikėtų, kad šis reglamentas įsigaliotų jo paskelbimo Europos Sąjungos oficialiajame leidinyje dieną ir būtų taikomas nuo 2011 m. birželio 16 d.,
            
         PRIĖMĖ ŠĮ REGLAMENTĄ:
   1 straipsnis
   1.   Protokole, pridedame prie Sprendimo Nr. 2011/885/ES dėl jo pasirašymo ir jo laikino taikymo, nustatytos žvejybos galimybės valstybėms narėms paskirstomos taip:
   
               a)
            
            
               krevečių žvejyba:
               
                           Ispanija
                        
                        
                           1 421
                        
                        
                           BRT
                        
                     
                           Italija
                        
                        
                           1 776
                        
                        
                           BRT
                        
                     
                           Graikija
                        
                        
                           137
                        
                        
                           BRT
                        
                     
                           Portugalija
                        
                        
                           1 066
                        
                        
                           BRT;
                        
                     
         
               b)
            
            
               pelekinių žuvų ir (arba) galvakojų moliuskų žvejyba:
               
                           Ispanija
                        
                        
                           3 143
                        
                        
                           BRT
                        
                     
                           Italija
                        
                        
                           786
                        
                        
                           BRT
                        
                     
                           Graikija
                        
                        
                           471
                        
                        
                           BRT;
                        
                     
         
               c)
            
            
               tunų žvejybos seineriai ir paviršinėmis ūdomis žvejojantys laivai:
               
                           Ispanija
                        
                        
                           10
                        
                        
                           laivų
                        
                     
                           Prancūzija
                        
                        
                           9
                        
                        
                           laivai
                        
                     
                           Portugalija
                        
                        
                           4
                        
                        
                           laivai;
                        
                     
         
               d)
            
            
               kartinėmis ūdomis žvejojantys laivai:
               
                           Ispanija
                        
                        
                           10
                        
                        
                           laivų
                        
                     
                           Prancūzija
                        
                        
                           4
                        
                        
                           laivai.
                        
                     
         2.   Nepažeidžiant Europos bendrijos ir Bisau Gvinėjos Respublikos žuvininkystės sektoriaus partnerystės susitarimo, taikomas Reglamentas (EB) Nr. 1006/2008.
   3.   Jeigu pagal 1 dalyje nurodytų valstybių narių žvejybos leidimų paraiškas protokole numatytos žvejybos galimybės neišeikvojamos, Komisija, remdamasi Reglamento (EB) Nr. 1006/2008 10 straipsniu, gali atsižvelgti į bet kurios kitos valstybės narės žvejybos leidimų paraiškas.
   To reglamento 10 straipsnio 1 dalyje numatytas terminas yra dešimt darbo dienų.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2011 m. birželio 16 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 14 d.
      
         
            Tarybos vardu
         
         
            Pirmininkas
         
         M. SAWICKI
      
   
   
      (1)  OL L 75, 2008 3 18, p. 49.
   
      (2)  Žr. šio Oficialiojo leidinio p. 1.
   
      (3)  OL L 286, 2008 10 29, p. 33.